คือผมมีอะไรกับแฟนในวันที่ 8กพ แล้วแฟนพึ่งมี ปจด วันที่24มค ซึ่งเหตุการณ์คือผมมีอะไรกับแฟนแล้วถุงแตกไม่แน่ใจว่าหลั่งนอกหรือในแต่ตอนน้ำจะพุ่งผมดึงออกมาก่อนพอมีอะไรกันเสร็จผมรีบไปซื้อยาคุมฉุกเฉินมาให้แฟนผมกินเลยแล้วเภสัชบอกให้กินเลย2เม็ดผมเลยทำตามแฟนผมไม่มีผลข้างเคียงกินตอนทำเสร็จประมาณ15-30นาที ผมอยากรู้แฟนผมจะท้องมั้ยส่วนมาก ปจด จะมาช่วงสิ้นเดือนครับ ตอนนี้ผมเครียดมากๆเลย
สวัสดีค่ะ หากประจำเดือนมาวันที่ 24 ม.ค. แล้วได้มีเพศสัมพันธ์ในวันที่ 8 ก.พ.ถือว่าไม่ใช่ระยะปลอดภัย ดังนั้น หากถุงยางอนามัยแตก ก็จะมีโอกาสตั้งครรภ์ได้แต่หากได้ทานยาคุมฉุกเฉินไปภายในไม่เกิน 12 ชั่วโมงหลังจากที่มีเพศสัมพันธ์ ยาคุมฉุกเฉิน จะช่วยป้องกันการตั้งครรภ์ได้ประมาณ 95% ดังนั้น โอกาสในการตั้งครรภ์ก็ถือว่ามีน้อยอยู่ค่ะหลังจากทานยาคุมฉุกเฉินไปประมาณ 1 สัปดาห์ ก็อาจมีเลือดออกจากช่องคลอดได้ โดยอาจออกได้นาน 1-4 วัน ปริมาณอาจมากหรือน้อยก็ได้ ซึ่งเลือดที่ออกถือเป็นผลข้างเคียงจากยา ไม่ใช่ประจำเดือนจริงๆ แต่ทั้งนี้ ก็อาจไม่มีเลือดออกมาก็ได้ค่ะสำหรับประจำเดือนจริงๆ นั้น ก็อาจมาในช่วงเวลาเดิม หรือมาช้ากว่ากำหนดได้ค่ะ ดังนั้น หากกังวลใจ ก็ให้ตรวจหาการตั้งครรภ์หลังจากที่มีเพศสัมพันธ์ไปแล้วอย่างน้อย 2 สัปดาห์ หากตรวจไม่พบ ก็แสดงว่าไม่ได้มีการตั้งครรภ์เกิดขึ้นค่ะ